מערכה שלישית תמונה-1 הדמויות: עבדיהו, נביאי ה'. המקום: מערות סודיות אי שם ברחבי ממלכת ישראל. עשרות נביאים יושבים צפופים בתוך אחת המערות. עבדיהו נכנס ועל גבו שק מלא אוכל. עבדיהו: "שלום עליכם. הבאתי לכם אוכל." עבדיהו מוריד את השק ומתחיל לחלק לחמניות לנביאים. נביא 1: "ברוך תהיה, עבדיהו." נביא 2: "איש צדיק אתה." נביא 3: "עבדיהו, כיצד ירא ה' שכמותך עובד בשירותו של מלך כה רשע וכה חוטא?" עבדיהו: "אין לי ברירה, רק כך אני יכול לספק לכם אוכל. אחאב בוטח בי ולא חושד בי בכלל. רק בזה שאני מסתיר אתכם אני מפר את הצו המלכותי שדורש את הסגרת כל נביאי ה' בידי המלך." נביא 3: "המשך כך, עבדיהו, עבודת קודש עושה אתה." נביא 2: "ארורה איזבל הצידונית שבאה עלינו להכרית זרענו." עבדיהו: "אני חייב ללכת עכשיו. אחאב שלחני לחפש מזון ומים ברחבי הארץ. בתאבון לכולכם." כל הנביאים: "תודה רבה." נביא 1: "עבדיהו, בדרכך תפגוש את הגורל. היה נכון לשרת את ה' אלוהי האמת." עובדיה מהנהן בראשו ועוזב את המערה. שאר הנביאים אוכלים את הלחמניות. תמונה-2 הדמויות: אליהו הנביא, עבדיהו. המקום: דרך אי שם ברחבי ממלכת ישראל. עבדיהו הולך בדרך